Cele mai apreciate cărți au fost premiate. La categoria sănătate și nutriție medicul Leon Dănăilă a fost declarat câștigător
La categoria sănătate și nutriție, dar și cea mai bună carte de nonficțiune, medicul Leon Dănăilă a fost declarat câștigător, cu "Neuro-plasticitatea: secretul longevității".
La secțiunea pentru cei mici, trofeul a mers la "Biblia pentru copii", scrisă de părintele Constantin Necula.
Actorul Florin Piersic a primit premiul pentru memorii și biografii, cu "Viața este o poveste".
A fost prima ediție a evenimentului și au fost luate în considerare voturile a peste 45 de mii de oameni.
În România, cele mai căutate cărți sunt cele de sănătate, nutriție și dezvoltare personală, arată unele studii.